Derby incendiar Volei Alba Blaj – Rapid, duminică, la ora 16.00, în "Alba Blaj" Arena, în ultima rundă a Divizie A1, Campioana, partidă specială împotriva antrenorului Darko Zakoč!
Biletele de intrare, la prețul de 10 lei, se pun în vânzare de joi, 14 martie, pe www.biletesmart.ro/blaj, iar de sâmbătă, se pot procura de la casa de bilete a sălii.
Duminică, 17 martie, la ora 16.00, în "Alba Blaj" Arena, se dispută în cadrul ultimei etape a sezonului regular din Divizia A1 o partidă specială din toate punctele de vedere (direct pe TVR 3). În primul rând este o confruntare incendiară pentru prima poziție a ierarhiei, între combatante despărțite de un singur punct, Rapid – lider, cu 48 de puncte, Volei Alba Blaj – pe poziția a 3-a, cu 47 de puncte, clasarea pe locul secund aducând avantajul mai multor dispute pe tren propriu în faza eliminatorie.
În una dintre cele mai echilibrate stagiuni din ultimul deceniu, campioana Volei Alba Blaj a avut un parcurs oscilant, pierzând 6 jocuri din cele 21 susținute, ultimul fiind 0-3 etapa anterioară la Lugoj (clasată pe locul secund, cu un punct în față). O nedorită înfrângere ar duce la o altă coborâre în clasament, pe poziția a 4-a, în condițiile în care CSM Târgoviște (46 de puncte) are o confruntare facilă pe teren propriu, cu CSM Constanța.
Cu o etapă înainte de final, 3 formații au șanse la primul loc, Rapid, CSM Lugoj și Volei Alba Blaj. Deținătoarea titlului are derby cu gruparea din Giulești, iar formația din Banat are o deplasare dificilă la Voluntari (locul 5, în bătălie cu Dinamo). Conform FR Volei CSM Târgoviște ar putea ajunge lider doar dacă va învinge Constanța de trei puncte, Blajul să învingă Rapid cu 3-2 și Lugojul să piardă la Voluntari! Ar rezulta o egalitate de puncte în patru, iar gruparea de lângă Turnul Chindiei ar fi prima pe criteriul victoriilor.
O nouă suplimentară de interes este prezența pe banca tehnică a Rapidului a antrenorului Darko Zakoč, în premieră adversar în "noua casă" a Blajului. Tehnicianul de legendă a făcut istorie la echipa din "Mica Romă" pe care a pregătit-o timp de 7 ani, până în aprilie 2021, perioadă în care a reușit un bilant fabulos: 5 titluri naționale, 3 Cupe ale României, plus 3 finale europene, Champions League, CEV Cup și Challenge Cup. "Omul trofeu" a plecat de la formația din Blaj în urmă cu aproape 3 ani, după 6 ani și jumătate, identificându-se practic cu performanțele de senzație din acea perioadă. În locul său a fost instalat fostul său colaborator Stevan Ljubičić, actualul principal al formației din Ardeal.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Sport
LPS Alba Iulia, turnee la Under 13 și Under 14 | Alina Bălaș – convocată la o acțiune FRB
LPS Alba Iulia este în plină activitate competițională, cu turnee la Under 13 și Under 14. Baschetbalista Alina Bălaș a fost convocată la o acțiune Youth Development Fund Under 14 Echipa Liceului cu Program Sportiv Alba Iulia a susținut primul turneu din cadrul competiției Under 13, baschet feminin, grupa valorică A (faza a 3-a a […]
Secțiune Articole Similare
-
Opinii - Comentariiacum 5 zile
MESAJE de 8 MARTIE, Ziua Femeii 2024. Urări, felicitări, SMS-uri pentru femeile din viața voastră: mame, iubite, colege sau profesoare
-
Opinii - Comentariiacum 4 zile
9 Martie – Mucenicii. Tradiții care atrag norocul tot anul. Ce trebuie să faci în această zi
-
Opinii - Comentariiacum 10 ore
13 MARTIE: Ziua Mondială a SOMNULUI. 45% din populaţia lumii suferă de tulburări de somn
-
Opinii - Comentariiacum o zi
12 Martie – Ziua Gărzii Naționale de Mediu
-
Ştirea zileiacum 3 zile
FOTO-VIDEO: Seva de mesteacăn, "băutura zeilor" sau "elixirul magic al șamanilor" – reînvie o tradiție naturistă într-o comună din Apuseni
-
Opinii - Comentariiacum 2 zile
11 Martie – Ziua europeană a victimelor terorismului